गौतम राजरिशी  नदी की तेज धार हो, तो हो रहे, तो हो रहे किनारे जीत-हार हो, तो हो रहे, तो हो रहे  जो सामने पहाड़ हो सफर का बंद द्वार हो कदम मगर रुके नहीं ये लक्ष्य की पुकार हो  खड़ी हों रास्ते में आँधियाँ भले ही, या कहीं घना जो अंधकार हो, तो हो रहे, तो हो रहे  जो मुश्किलों का भार हो तो हौसला कहार हो उठे जो पाँव तेरे, फिर तो जोश की बहार हो  मिले न छाँव कोई भी अगर कहीं, या राह में गुबार ही गुबार हो, तो हो रहे, तो हो रहे  जो सूर्य का प्रहार हो प्रचंड तीव्र वार हो, हजार हों रुकावटें मगर न मन की हार हो  अगर सुलग रहा हो कंठ, चाहे रोम-रोम से पसीना आर-पार हो, तो हो रहे, तो हो रहे  एक फौजी जब गीत लिखेगा तो वो इसी प्रकार का होगा ।